CELEX: 62015TN0310
Language: et
Date: 2015-06-05 00:00:00
Title: Kohtuasi T-310/15: 5. juunil 2015 esitatud hagi – European Union Copper Task Force versus komisjon

7.9.2015   
            
            
               ET
            
            
               Euroopa Liidu Teataja
            
            
               C 294/74
            
         5. juunil 2015 esitatud hagi – European Union Copper Task Force versus komisjon
   (Kohtuasi T-310/15)
   (2015/C 294/89)
   Kohtumenetluse keel: inglise
   
      Pooled
   
   
      Hageja: European Union Copper Task Force (Essex, Ühendkuningriik) (esindajad: advokaadid C. Fernández Vicién ja I. Moreno-Tapia Rivas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 11. märtsi 2015. aasta rakendusmäärus (EL) 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu niivõrd, kuivõrd see on kohaldatav vaseühenditele;
            
         
               —
            
            
               mõista käesoleva menetluse kulud välja komisjonilt.
            
         
      Väited ja peamised argumendid
   
   Hageja põhjendab hagi kahe väitega.
   
               1.
            
            
               Esimene väide, et komisjoni 11. märtsi 2015. aasta rakendusmäärus (EL) nr 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu, on antud õigusvastasel alusel, kuna määrusega nr 1107/2009, eriti artikliga 24 ja II lisa punktiga 4 on rikutud Euroopa Liidu õigust.
               
                           —
                        
                        
                           Hageja väitel on teaduslikult tõendatud, et püsivuse, bioakumuleeruvuse ja toksilisuse kriteerium, eelkõige püsivuse kriteerium ei ole vase puhul sobiv.
                        
                     
                           —
                        
                        
                           Peale selle ei ole hageja sõnul püsivuse, bioakumuleeruvuse ja toksilisuse kriteeriumi kohaldamine mitteorgaanilistele ainetele kooskõlas muude õigusnormidega, mida on reguleeritud keemiliste ainete valdkonnas rakendatud.
                        
                     
                           —
                        
                        
                           Lõpuks väidab hageja asendamisele kuuluvate ainete osas niisiis, et püsivuse, bioakumuleeruvuse ja toksilisuse kriteeriumi kohaldamine vaseühenditele läheb kaugemale sellest, mis on määrusega nr 1107/2009 taotletava eesmärgi saavutamiseks vajalik, ning määruses nr 1107/2009 on ettevaatuspõhimõtet valesti tõlgendatud.
                        
                     
         
               2.
            
            
               Teine väide, milles teise võimalusena märgitakse, et kuna komisjon hõlmas rakendusmääruse nr 2015/408 kohaldamisalasse vaseühendid, rikkus ta proportsionaalsuse põhimõtet.